**Zápisnica zo 5. online zasadnutia Vedeckej rady Slovenského banského múzea /ďalej VR SBM/, konaného dňa 3.7.2024**

**Zúčastnení:** predseda VR SBM doc. Mgr. Ľuboš Kačírek, PhD., podpredseda VR SBM Mgr. Peter Konečný, PhD. , Ing. arch. Tereza Bartošíková, PhD., Dr.h.c. prof. Ing. Michal Cehlár, PhD., doc. Ing. Dušan Oráč, PhD., PhDr. Vladimír Mitáš, PhD., doc. PhDr. Petr Popelka a za SBM štatutár Ing. Peter Zorvan, PhD., Mgr. Lukáš Patera, tajomníčka VR SBM Mgr. Helena Galková, Mgr. Ivana Kubalová, PhDr. RNDr. Richard R. Senček, PhD.,

**Ospravedlnení:** prof. Dr. Ing. Milada Šťastná, PhD., prof. RNDr. Peter Chrastina, PhD., doc. RNDr. Stanislav Jeleň, CSc., doc. PhDr. Daniel Drápala, Ph.D.**,** Mgr. Daniel Ozdín, PhD., Mgr. Adriana Matejková, PhD., PhDr. Daniel Harvan,

Program:

1. Predseda VR SBM doc. Mgr. Ľuboš Kačírek, PhD. – otvorenie 5. zasadnutia VR SBM, privítanie nových členov

2. Plán vedeckého výskumu SBM na obdobie 2025 – 2027

3. Schválenie Plánu vedeckého výskumu SBM na obdobie 2025 - 2027

4. Rôzne – informácia o medzinárodnom kolokviu Zelená misia, ktoré prebehlo 26. – 27.6.24

5. Záver – informácia: priamo po zasadnutí Vedeckej rady SBM sa zrealizuje online stretnutie redakčnej rady Zborníka SBM

Na úvod 5. zasadnutia VR SBM tajomníčka VR SBM otvorila zasadnutie a odovzdala slovo riaditeľovi Slovenského banského múzea, ktorý všetkých privítal a poďakoval novým členom VR SBM, že prijali nomináciu do VR SBM. Štatutár SBM vysvetlil, že z dôvodu neodkladných pracovných povinností bude len v úvode stretnutia.

Po technických informáciách ohľadom online stretnutia sa prešlo priamo k jednotlivým bodom programu:

**Ad 1)** **Predseda VR SBM doc. Mgr. Ľuboš Kačírek, PhD. ešte raz všetkých privítal na rokovaní.**

**Ad 2)** **Plán vedeckého výskumu SBM na obdobie 2025 – 2027 /ďalej PVV SBM 2025 – 2027/**

Plán vedeckého výskumu SBM stanovuje základné smerovanie múzea v oblasti vedeckovýskumnej činnosti, stanovenia úloh a plnenie kritérií pre obhajobu a udržanie akreditácie vedy a výskumu, ako aj rozvoj a zvyšovanie kvalifikácie v danej oblasti.

Podklady – návrh PVV SBM 2025 – 2027 bol poslaný všetkým členom VR SBM v dostatočnom časovom predstihu.

H. Galková informovala o aktuálnej zmene – jeden riešiteľ z PVV SBM 2025 – 2027Mgr. Tomáš Pastucha, PhD. k 30. júnu 2024 ukončil pracovnú zmluvu s SBM a jeho úlohy zatiaľ organizačne prevezme Mgr. Ivana Kubalová.

K personálnym zmenám v PVV SBM 2025 – 2027 reagoval P. Konečný a zaujímal sa, ako sa budú riešiť úlohy z PVV SBM 2025 – 2027 v ktorých figuruje T. Pastucha ako riešiteľ - najmä tie historické, keďže I. Kubalová je geologička a či bude PVV SBM 2025 – 2027 pred schvaľovaním upravený.

R. Senček reagoval – I. Kubalová prevezme najmä organizačnú časť úloh po T. Pastuchovi, nebude sa venovať historickým prácam. Predpoklad je, že T. Pastucha bude naďalej spolupracovať ako externý člen alebo člen z kolegiálneho múzea, keďže začal pracovať pre Liptovské múzeum. Koordinačne ho pri úlohách zastúpi Mgr. Lukáš Patera, ktorý má k historickým témam bližšie. V ostatných vedecko-výskumných úlohách figuroval T. Pastucha ako koordinátor, takže tie sa budú dať riešiť tiež v zastúpení. Cieľom SBM je v naplánovaných úlohách T. Pastuchu pokračovať a rovnako ich určitým spôsobom aj ukončiť.

T. Bartošíková odporučila, aby bolo v PVV SBM 2025 – 2027 uvedené ako sa úlohy prerozdelili. Ďalej sa zaujímala o doplnkové úlohy PVV SBM 2025 – 2027, pretože z textu nie je zrejmé čo úloha bude obsahovať, ani konkrétny názov.

R. Senček ako spracovateľ PVV SBM 2025 – 2027 reagoval, že všetky pripomienky budú zapracované do konca mesiaca. K doplnkovým úlohám uviedol, že na základe predchádzajúcich reakcií členov VR SBM na vedľajšie výstupy zamestnancov SBM, ktoré sa vyprodukovali mimo nastavený vedecký plán, bolo potrebné myslieť aj na odborné činnosti, úlohy a výstupy z nich mimo PVV SBM 2025 – 2027 (napr. Sympózium z dejín farmácie). Tieto môžu nastať a nastávajú počas obdobia, keď už je PVV už v riešení, ale určite sa v rámci činnosti SBM vyskytnú.

Členovia VR SBM zobrali na vedomie pripomienky, súhlasili s personálnou aj tematickou aktualizáciou - s plánovaným zastúpením jednotlivých úloh riešiteľa T. Pastuchu v PVV SBM 2025 – 2027 a so zapracovaním pripomienok v termíne do 31.7.2024.

**Ad 3) Schválenie Plánu** **vedeckého výskumu SBM na obdobie 2025 – 2027**

**H. Galková vyzvala členov VR SBM k schvaľovaniu predložených dokumentov hlasovaním, všetci zúčastnení členovia VR SBM súhlasili s návrhom Plánu vedeckého výskumu SBM na obdobie 2025 – 2027 s pripomienkami.**

**Uznesenie 5. zasadnutia VR SBM:** Plán vedeckého výskumu Slovenského banského múzea na obdobie 2025 - 2027 bol jednohlasne schválený členmi VR SBM s tým, že jednotlivé pripomienky, odporúčania a aktualizácie sa zapracujú do plánu do termínu 31.7.2024.

Plán vedeckého výskumu SBM na obdobie 2025 - 2027 bude vo finálnej verzii poslaný jednotlivým členom VR SBM, všetkým riešiteľom vedecko-výskumných úloh a zverejnený na webovej stránke SBM.

**Ad 4) Rôzne – informácia o medzinárodnom kolokviu Zelená misia, ktoré sa konalo 26. – 27.6. 2024**

H. Galková informovala o podujatí SBM:

Dvojdňové medzinárodné kolokvium Múzeá a galérie 21. storočia spoločne proti hrozbám klimatickej krízy, ktoré sa konalo 26.a 27. júna 2024 v Banskej Štiavnici na Starom zámku,Projekt ZELENÁ MISIA – Slovenské banské múzeum pre klímu získal grant z Nórska a bol spolufinancovaný aj zo štátneho rozpočtu Slovenskej republiky.Počas podujatia sa predstavilo až 39 príspevkov rozdelených do siedmich tematických blokov. Jeden z blokov bol venovaný 50. výročiu BMP – prednáškam o výstavbe, rekonštrukciách a celkovej prevádzke BMP od roku 1965 až po súčasnosť.

Kolokvium splnilo svoj cieľ – vytvoriť platformu pre medziodborový environmentálny dialóg, keďže na podujatí vystúpili nielen zástupcovia múzeí a galérií, ale aj odborníci z vysokých škôl, nezávislých iniciatív, odborných organizácií a podnikateľského sektora. Predstavili svoje strategické environmentálne vízie a príklady dobrej praxe zamerané na zmiernenie dopadov klimatickej krízy, zavádzanie inovatívnych foriem vzdelávania a udržateľné modely prevádzky.

Kolokvium podporilo sieťovanie odborníkov, načrtlo nové perspektívne spolupráce a prehĺbilo medziodborový dialóg, ktorý pomáha zvyšovať environmentálne povedomie a podporovať udržateľnú budúcnosť. Súčasťou boli aj sprievodné aktivity, ako komentované prehliadky mesta, návšteva areálu Banského múzea v prírode a prehliadka aktuálnych expozícií a výstav Slovenského banského múzea.

Z príspevkov, ktoré odzneli počas kolokvia bude napĺňaný aj edičný plán SBM, o ktorom sa bude rokovať viac v rámci stretnutia redakčnej rady Zborníka SBM.

**Ad 5) V závere H. Galková poďakovala všetkým zúčastneným za účasť na online zasadnutí Vedeckej rady SBM, informovala, že zo zasadnutia bude vyhotovená zápisnica, ktorá bude poslaná všetkým, aj chýbajúcim členom VR SBM a stretnutie sa VR SBM sa oficiálne ukončilo, v druhej časti pokračovalo online stretnutie redakčnej rady Zborníka SBM.**

Zapísala, dňa 3.7.2024:

Mgr. Helena Galková

Tajomníčka Vedeckej rady SBM